text: 65. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 854 της 20/27 Οκτ. 1979 (ΦΕΚ Α' 244) Περί ιδρύσεως Νυκτερινού Εκκλησιαστικού Λυκείου Αθηνών. Έχοντες υπ’ όψει : 1)Το άρθρ. 3 παρ. 1 του Nόμ. 476/1976 "περί Εκκλησιαστικής Εκπαιδεύσεως". 2)Το Π.Δ.633/1979 "περί περιορισμού συναρμοδιοτήτων κατά την έκδοσιν διοικητικών πράξεων κλπ.". 3)Την υπ' αριθ.3/1979 πράξιν του Εποπτικού Συμβουλίου Εκκλησιαστικής Εκπαιδεύσεως. 4)Την υπ' αριθ. 989/1979 γνωμοδότησιν του Συμβουλίου της Επικρατείας, προτάσει του επί της Εθνικής Παιδείας και Θρησκευμάτων Υπουργού, αποφασίζομεν : Άρθρον μόνον.-Ιδρύεται Νυκτερινόν Εκκλησιαστικόν Λύκειον με έδραν τας Αθήνας. Με το άρθρο μόνο του Π.Δ.352/19 Σεπτ. – 6 Οκτ. 1986 (ΦΕΚ Α' 155) μετονομάστηκε "Το Νυκτερινό Εκκλησιαστικό Λύκειο Αθηνών», το οποίο ιδρύθηκε με το Π.Δ.854/1979 (ΦΕΚ 244 τ.Α'), σε «Εκκλησιαστικό Λύκειο Αθηνών»,το οποίο και λειτουργεί τις απογευματινές ώρες. Με το άρθρ. 7 του Π. Δ. 407/10-23 Δεκ. 1998 (ΦΕΚ Α΄287), κατωτ. αριθ. 85, όλα τα Εκκλησιαστικά Λύκεια μετατράπηκαν αυτοδίκαια σε Ενιαία Εκκλησιαστικά Λύκεια. Με το πρώτο εδάφιο του άρθρου μόνου του Π. Δ. 274/18 Οκτ.-3 Νοεμ. 1999 (ΦΕΚ Α΄230), ορίστηκε, ότι το κατά το Π. Δ. 352/1986 (ΦΕΚ Α΄155) «Ενιαίο Εκκλησιαστικό Λύκειο Αθηνών» είναι ημερήσιο λύκειο και λειτουργεί κατά τις πρωϊνες ώρες. Σύμφωνα δε με το δεύτερο εδάφιο του ιδίου άρθρου η διάταξη του άρθρου μόνου του Π. Δ. 352/1986 (ΦΕΚ Α΄155) κατά το μέρος, που αναφέρεται στη λειτουργία του λυκειου τις απογευματικές ώρες ,καταργείται. 